મોંમાં કોળિયો મૂકીને એ થોડીવાર અટકી પછી આગળ કહ્યું. ‘આકાશના જન્મ પહેલાંની વાત છે. એક વાર સાંજે બે કપલ આપણા ઘેર આવ્યા. રવિવારની સાંજે પાંચેક વાગ્યે એ આવેલા અને ડ્રોઈંગરૂમમાં બેસીને અમે ગપ્પાં મારતાં હતાં. મંજુબા પણ અમારી સાથે જ બેઠાં હતાં. મને એ લોકોના કાર્યક્રમની ખબર હતી એટલે મેં નાસ્તા માટે આગ્રહ ના કર્યો. એટલે મંજુબાએ પેલા લોકોની હાજરીમાં જ મને પ્રેમથી તતડાવી. અલી, આ ચારેયને નાસ્તાનું કે જમવાનું તો પૂછ... ખાલી વાતોના તડકા જ કરવાના છે?’ એમણે આવું કહ્યું એટલે પેલા લોકો હસી પડ્યા. મારી ફ્રેન્ડે ફોડ પાડ્યો કે બા, અમે તો પિક્ચર જોઈને હોટલમાં જમવા જવાના છીએ. અમારા ચારેયનો તો દર રવિવારે આવો પ્રોગ્રામ જ હોય છે એની અલકાને ખબર છે...’